b'\n_START_ARTICLE_\nFormula Atlantic\n_START_PARAGRAPH_\nFormula Atlantic je dirka\xc5\xa1ka serija formul v Severni Ameriki. Pogosto je ozna\xc4\x8dena kot najvi\xc5\xa1ji razred formul v Severni Ameriki, tipi\xc4\x8dno zadnja stopnica preden se dirka\xc4\x8d preseli v seriji Champ Car ali Indy Racing League. Serijo organizira Champ Car in ve\xc4\x8dina dirk je spremljevalnih ob dirkah serije Champ Car, v tak\xc5\xa1ni obliki pa poteka od leta 2006._NEWLINE_Serija je bila sicer v prvotni obliki ustvarjena \xc5\xbee leta 1965, kot serija formul B 1600 cm\xc2\xb3. Kot serija je bila ustvarjena po angle\xc5\xa1kih pravilih formule B iz leta 1971, pogosto pa je potekala pod podobnimi pravili kot Formula 2 in Formula 3. Prvo uradno prvenstvo se je za\xc4\x8delo leta 1974 v Kanadi in je privabila veliko mednarodno pozornost. Ameri\xc5\xa1ka avtomobilisti\xc4\x8dna zveza je to izkoristila in leta 1976 ustvarila svojo serijo Formule Atlantic. V tistem \xc4\x8dasu sta obe seriji privabljale tudi dirka\xc4\x8de iz Evrope, na primer James Hunt, Jean-Pierre Jarier, Riccardo Patrese, Patrick Depailler, Jacques Laffite, Didier Pironi in Vittorio Brambilla. Leta 1978 sta se obe seriji zdru\xc5\xbeili in v taki obliki potekali do leta 1983, ko je potekala pod imenom Formula Mondial North American Cup, toda ni mogla ponoviti uspeha serije iz druge polovice sedemdesetih in leta 1984 je bila ukinjena. Nato sta potekali lo\xc4\x8deno serji na vzhodni in zahodni obali ZDA._NEWLINE_Najbolj znani biv\xc5\xa1i dirka\xc4\x8di serije so: Gilles Villeneuve, Jacques Villeneuve, Bobby Rahal in Michael Andretti (Formula 1) ter Jimmy Vasser, A. J. Allmendinger, Ryan Hunter-Reay, Andrew Ranger, Ronnie Bremer, Danica Patrick, Alex Tagliani, Patrick Carpentier, Buddy Rice, Dan Wheldon, Sam Hornish, Jr. in Roger Yasukawa (Champ Car in Indy Racing League).'